ฟิทช์เตือนธุรกิจเดินเรือจีนอาจถูกกระทบจากศก.จีนชะลอตัว
ฟิทช์เตือนธุรกิจเดินเรือจีนอาจถูกกระทบจากศก.จีนชะลอตัว
29 ก.ย. 2558

ฟิทช์ เรทติ้งส์ เปิดเผยว่า การที่เศรษฐกิจจีนขยายตัวในอัตราช้าลงและเปลี่ยนผ่านไปสู่การเติบโตในรูปแบบใหม่นั้น จะส่งผลให้อุตสาหกรรมเดินเรือ ซึ่งปัจจุบันประสบปัญหาอยู่แล้ว เผชิญความเสี่ยงครั้งใหญ่
จีนถือเป็นประเทศที่มีบทบาทสำคัญในการค้าโลก โดยนำเข้าแร่เหล็กคิดเป็น 2 ใน 3 ของทั้งโลก ขณะที่ยอดนำเข้าถ่านหินคิดเป็น 20% และนำเข้าน้ำมันคิดเป็น 16%
ฟิทช์ระบุว่า เศรษฐกิจจีนที่ขยายตัวในอัตราที่ช้าลงจะทำให้ความต้องการบริการชิปปิ้งลดลงอย่างหนัก และคาดว่าอุปทานทั่วทั้งอุตสาหกรรมเดินเรือจะมีมากกว่าอุปทาน
ในส่วนของความต้องการบริการเดินเรือทั่วโลก ฟิทช์ประเมินว่าจะเพิ่มขึ้นปานกลาง 2-4% ในปีนี้ ขณะที่ก่อนหน้านี้คาดการณ์ไว้ที่ 4-5%
ขณะเดียวกัน อัตราค่าบริการด้านการเดินเรือจะปรับตัวลดลง โดยดัชนีสินค้าขนส่งทางเรือ (Containerised Freight Index) ขาออกของจีน ซึ่งเป็นมาตรวัดค่าขนส่งสินค้าตัวสำคัญ ปรับตัวลง 16% เมื่อเทียบรายปี
 